กัลย์กมล จิรชัยศักดิ์เดชา

กัลย์กมล จิรชัยศักดิ์เดชา (ชื่อเก่า กัลยา) หรือ มด เป็นนักร้องและนักแสดงชาวไทย ซึ่งคนส่วนมากจะรู้จักมดในฐานะหนึ่งในสมาชิกวงทรีจี

ประวัติ 
กัลยา จิรชัยศักดิ์เดชา (ชื่อเล่น: มด) หรือ a.k.a ในปัจจุบันใช้ชื่อ “M Melody” เกิดเมื่อวันที่ 22 สิงหาคม พ.ศ. 2528 เป็นนักร้องและนักแสดงชาวไทย มีชื่อเสียงจากการเป็นหัวหน้าวง ทรีจี สังกัดจีเอ็มเอ็ม แกรมมี่ เป็นบุตรสาวของ นายธงชัย จิรชัยศักดิ์เดชา และ นางพัชรี จิรชัยศักดิ์เดชา เป็นลูกสาวคนเดียวของครอบครัว

เริ่มมีผลงานโดยการเป็นนักร้องเกิร์ลกรุป ภายใต้ชื่อวง มด-นุ่น-เนย สังกัด เออร์ซ่า เมเจอร์ โดยออกอัลบั้ม "หัวหมุน" เมื่อปีพ.ศ. 2542 ร่วมกับ เนย (พิชชาภา พงษ์พยอม) และ จิ๊บ เบญจณัฏฐ์ อักษรนันทน์(ก่อนหน้าใช้ชื่อ นุ่น กุลธิดา อักษรนันทน์) และในปี พ.ศ. 2545 ได้เป็นหนึ่งในสมาชิกวงในในนามทรีจี สังกัดเมกเกอร์เฮด ในเครือแกรมมี่ มีสมาชิกทั้งหมด 3 คนคือ กัลยา จิรชัยศักดิ์เดชา, อิสรีย์ นำพาเจริญ และ จุทามาศ วชิรเขื่อนขันธ์ ส่วนเพลงที่ทำชื่อเสียงให้กับวงคือเพลง "ห่วง"

ช่วงที่ทำงานเพลงให้แกรมมี่ นอกเหนือจากวงทรีจี มดยังได้ออกอัลบั้มพิเศษของทางค่ายมากมายเช่น CHEER 2, Cover Girls, Rocky Road และ วันฟ้าใหม่ เป็นต้น แต่ที่สร้างชื่อเสียงให้กับมดอีกครั้งคือการเป็นหนึ่งในศิลปินวง "Pop Angels" มีสมาชิกทั้งหมด 3 คนคือ บัวชมพู ฟอร์ด, กัลยา จิรชัยศักดิ์เดชา และ พิมพ์มาดา บริรักษ์ศุภกร เพลงที่ทำชื่อเสียงให้กับวงคือเพลง "รักอยู่หนใด" และเพลง "รักด้วยน้ำตา"

ผลงานด้านการแสดง เริ่มมีผลงานละครโทรทัศน์เรื่องแรกคือเรื่อง เล่ห์รตี แสดงคู่กับ ณวัฒน์ กุลรัตนรักษ์ ต่อด้วยละคร โสดสโมสร เป็นต้น

การศึกษา 
 มัธยมศึกษา โรงเรียนประชานิเวศน์
 ปริญญาตรี คณะศิลปกรรมศาสตร์ มหาวิทยาลัยธุรกิจบัณฑิตย์

Life Style 
 งานอดิเรก ร้องเพลง, ฟังเพลง
 แนวเพลงโปรด ฮิพฮ็อป, อาร์แอนด์บี
 ศิลปินที่ชื่นชอบ บริทนีย์ สเปียร์

ปัจจุบัน 
มด กัลยกมล เป็นศิลปินอิสระ ซึ่งเขาได้ทำเพลงด้วยตนเอง ผ่านทางช่องทาง Youtube ชื่อชาแนลว่า “Mod Kunkamon” ปัจจุบันออกซิงเกิ้ลมาแล้วหลายเพลง เช่นเพลง “FAKE LOVE” , “คาราคาซัง” และเพลง “อาการตกหลุมรัก” เป็นต้น ซึ่งแนวเพลงจะแตกต่างจากช่วงอดีตอย่างสิ้นเชิง และได้เปลี่ยนชื่อว่า “M Melady”

ผลงานเพลง

สตูดิโออัลบั้ม 
 อัลบั้มเพลงที่อยู่ด้านล่างนี้ เป็นอัลบั้มเพลงที่สร้างชื่อเสียงให้กับ กัลยา จิรชัยศักดิ์เดชา ไม่รวมอัลบั้มพิเศษ

อัลบั้มพิเศษ

ผลงานเพลงพิเศษ

ซิงเกิลเดี่ยว

ผลงานเพลงประกอบละคร / ภาพยนตร์

ผลงานการแสดง

ละครโทรทัศน์

ละครซิตคอม 
 เป็นต่อ ตอน เพื่อนน้องสาว รับบท...แก้ว
 เฮง เฮง เฮง รับบท...พาย
 บางรักซอย 9 รับบท...กุ๊ก
 นัดกับนัด รับบท กาละแม

ผลงานมิวสิควิดีโอ 

 ให้ / เอ๊าท์
 เขาชื่ออะไร / แคลช
 ชู้ในใจ / เป๊ก ผลิตโชค

ละครเวที 
 บัลลังก์เมฆ เดอะมิวสิคัล รับบทเป็น "ปานวาด"

ผลงานด้านพิธีกร 
 รายการ ไมค์ติดปีก
 รายการ คอซองเกมส์
 รายการ บุษบาริมรั้ว
 รายการ พิมพ์นิยม
 รายการ คนอวดผี

รางวัลที่เคยได้รับ 
 ตอบปัญหาธรรมะ ของชมรมพุทธศาสตร์สากล ปี 2539
 ชนะเลิศประกวดร้องเพลงวันแม่ ของสภาสังคมสงเคราะห์แห่งประเทศไทย ปี 2540
 ENERGY FOR TOMORROW ของการไฟฟ้าฝ่ายผลิตแห่งประเทศไทย ปี 2540
 ชนะเลิศประกวดร้องเพลงวันสถาปนายุวกาชาดของกรมพลศึกษา และสภากาชาด ปี 2541
 วงโยธวาทิต ของสยามดนตรียามาฮ่า ปี 2541
 รองอันดับ 1 ประกวดร้องเพลงของห้างเซียร์รังสิต ปี 2541
 ชนะเลิศ ประกวดร้องเพลงของสำนักการจราจรและขนส่ง ปี 2542
 ปี 2546 ได้รับเลือกจากสภากาชาดและกระทรวงศึกษาธิการให้เข้ารับโล่พระราชทานในฐานะยุวชนดีเด่น
 ปี 2547 ได้รับมอบโล่ประกาศเกียรติคุณ ในฐานะผู้ร่วมสนับสนุนกิจกรรมเพื่อบำรุงขวัญกำลังพล
 ปี 2547 ได้รับทุนดนตรีบัณฑิตวิทยาลัยดนตรี มหาวิทยาลัยรังสิต

อ้างอิง 
 มาทำความรู้จักกับนางแบบสาวเซ็กซี่ น่ารัก ที่ชื่อ มด หนึ่งในสมาชิกวง ทรีจี กันครับ
 

นักร้องหญิงชาวไทย
นักแสดงหญิงชาวไทย
บุคคลจากคณะศิลปกรรมศาสตร์ มหาวิทยาลัยธุรกิจบัณฑิตย์
ศิลปินสังกัดจีเอ็มเอ็ม แกรมมี่
ศิลปินที่เป็นแนวร่วมกปปส.